wickkiey/tamil-wikipedia-chunked huggingface dataset:
# கான்ஷான்

**கான்ஷான்**(*Canshen*)( சீன :"பட்டுப்புழு கடவுள்") அல்லது **Cánwáng** "பட்டுப்புழு ஆட்சியாளர்") என்பது சீன மதத்தில் பட்டுப்புழு மற்றும் பட்டு வளர்ப்பின் தெய்வம். பட்டுவளர்ப்பில் இரண்டு முக்கிய கேன்ஷென் உள்ளனர். இவர்கள் சீனாவில் பட்டு வளர்ப்பு கண்டுபிடிப்பு மற்றும் பரவலுக்குப் பங்களித்த இரண்டு புராண-வரலாற்று ஆளுமைகள் ஆவார்கள்.  
- *Cǔnmǔ* (, "பட்டுப்புழுவின் தாய்"), ஒரு தெய்வம், இதன் வழிபாட்டு முறை ஹவுட்டு ("பூமியின் இராணி") மற்றும் சான்சியாவோ ("மூன்று வானம்") தெய்வங்களுடன் தொடர்புடையது. *இவர் காங்கே* ( என்றும் அழைக்கப்படுகிறார். "பட்டுப்புழு மெய்டன் [அல்லது லேடி]"), மற்றும் *லீஸே* , ஹுவாங்க்டியின் மனைவி, பிரபஞ்சத்தின் மையத்தின் தெய்வம் மற்றும் அனைத்து சீனர்களின் கடவுளின் முன்னோடி. கன்முவின் வழிபாடு மத்திய-வடக்கு மற்றும் கிழக்கு சீனாவில் பொதுவானது.
- *Qīngyīshén* "புளூகிரீன்-க்ளாட் காட்") *கான்காங்* ( "பட்டுப்புழு கிளை"): இவர் ஷு இராச்சியத்தின் முதல் ஆட்சியாளரும் மூதாதையரும் ஆவார். மேலும் இவர் மக்களிடையே பட்டு வளர்ப்பை ஊக்குவித்தவர் ஆவார். ஷூ இராச்சியத்திலிருந்து வந்த நவீன சீன மாகாணமான சிச்சுவானில் இவர் வணங்கப்படுகிறார்.
# முக்தார் அகமது அன்சாரி

**முக்தார் அகமது அன்சாரி** (Mukhtar Ahmed Ansari) (25 டிசம்பர் 1880 – 10 மே 1936) என்பவர் ஒரு மருத்துவரும், இந்திய தேசியவாதி மற்றும் அரசியல் தலைவராகவும், இந்திய சுதந்திர இயக்கத்தின் போது இந்திய தேசிய காங்கிரஸ் மற்றும் முஸ்லிம் லீக்கின் முன்னாள் தலைவராகவும் இருந்தார். ஜாமியா மில்லியா இஸ்லாமியா பல்கலைக்கழகத்தின் நிறுவனர்களில் ஒருவரான அவர் 1928 முதல் 1936 வரை அதன் அதிபராக இருந்தார்.,
# முக்தார் அகமது அன்சாரி

## பிறப்பும்- கல்வியும்

முக்தார் அகமது அன்சாரி 1880 டிசம்பர் 25 அன்று கிழக்கு உத்தரப்பிரதேசத்தின் யூசுப்பூர்-முகமதாபாத் நகரில் பிறந்தார். உயர்மட்ட மாணவராக இருந்த அவர் லண்டன் லாக் மருத்துவமனை மற்றும் லண்டனில் உள்ள சாரிங் கிராஸ் மருத்துவமனையில் பணியாற்றினார். அவர் அறுவை சிகிச்சையில் ஒரு முன்னோடி இந்தியராக இருந்தார், இன்றும் லண்டனின் சாரிங் கிராஸ் மருத்துவமனையில் அவரின் நினைவாக *அன்சாரி வார்டு* என்று உள்ளது.
# முக்தார் அகமது அன்சாரி

## இதையும் பார்க்க

இந்திய தேசிய காங்கிரஸ் கட்சி தலைவர்கள் பட்டியல்
# நவாப் சையத் முகமது பகதூர்

**நவாப் சையத் முஹம்மது பகதூர்** (1867 - 12 பிப்ரவரி 1919) 1913 இல் நடைபெற்ற கராச்சி மாநாட்டின் போது இந்திய தேசிய காங்கிரஸின் தலைவராக பணியாற்றிய ஒரு இந்திய அரசியல்வாதி ஆவார்.பத்ருதீன் தியாப்ஜி மற்றும் ரஹமத்துல்லாஹ் முஹம்மது சயானி ஆகியோருக்குப் பிறகு இந்த பதவியை வகித்த மூன்றாவது முஸ்லீம் ஆவார்.
# நவாப் சையத் முகமது பகதூர்

## பிறப்பு

நவாப் சையத் முஹம்மது தென்னிந்தியாவின் செல்வந்த முஸ்லிம்களில் ஒருவரான மிர் ஹுமாயூன் ஜா பகதூரின் மகனாக கல்கத்தாவில் பிறந்தார். திப்பு சுல்தானின் நான்காவது மகனான சுல்தான் யாசினின் மகள் ஷாஜாதி ஷாருக் பேகமின் மகன் தான் மீர் ஹுமாயூன் ஜா.
# நவாப் சையத் முகமது பகதூர்

## அரசியல்

அவர் இந்திய தேசிய காங்கிரசுக்கு அதன் ஆரம்ப கட்டங்களில் நிதிஉதவி மற்றும் அறிவுசார் ஆதரவை வழங்குவதன் மூலம் உதவினார். 1887 இல் மூன்றாவது இந்திய தேசிய காங்கிரஸ் நடைபெற்றபோது, ஹுமாயூன் பகதூர் காங்கிரஸ் தலைவர்களுக்கு பொருளாதார உதவிகளை வழங்கினார்.  
1894 இல் இந்திய தேசிய காங்கிரசில் சேர்ந்த நவாப் சையத் முகமது அவ்வமைப்பின் தீவிர உறுப்பினரானார். முஸ்லிம்களும் இந்துக்களும் சகோதரர்களைப் போலவே வாழ வேண்டும் என்றும் அவர்களின் வெவ்வேறு மதங்கள் அவர்களைப் பிரிக்காமல் அவர்களை ஒன்றிணைக்க வேண்டும் என்றும் சையத் முகமது தனது அனைத்து உரைகளிலும் உரையிலும் உறுதியாக நம்பினார். இந்திய மக்களை ஒரு வலுவான தேசமாக ஒன்றிணைப்பதே இந்திய தேசிய காங்கிரசின் முக்கிய நோக்கம் என்று அவர் உண்மையாக நம்பினார்.
# நவாப் சையத் முகமது பகதூர்

## மெட்ராஸ் ஷெரிப்

அவர் மெட்ராஸின் முதல் முஸ்லீம் ஷெரிப் ஆக 1896 இல் நியமிக்கப்பட்டார். 1900 ஆம் ஆண்டில் அவர் மெட்ராஸ் சட்டமன்றத்திற்க்கு பரிந்துரைக்கப்பட்டார். மெட்ராஸ் மாகாணங்களை பிரதிநிதித்துவப்படுத்தும் அதிகாரப்பூர்வமற்ற உறுப்பினராக 1903 டிசம்பர் 19 அன்று மெட்ராஸ் இம்பீரியல் சட்டமன்றத்திற்க்கும் பரிந்துரைக்கப்பட்டார். விக்டோரியா மகாராணியின் வைர விழா கொண்டாட்டத்தில் கலந்து கொண்டபோது 1897 ஆம் ஆண்டில் பிரித்தானிய அரசாங்கத்தால் சையத் முஹம்மதுக்கு "நவாப்" என்ற பட்டம் வழங்கப்பட்டது.
# நவாப் சையத் முகமது பகதூர்

## இறப்பு

சையத் முகமது பகதூர் பிப்ரவரி 12, 1919 ஆண்டு இறந்தார்.
# நவாப் சையத் முகமது பகதூர்

## இதையும் பார்க்க

இந்திய தேசிய காங்கிரஸ் கட்சி தலைவர்கள் பட்டியல்
# சலிமா இக்ரம்

'''சலிமா இக்ரம் (Salima Ikra) (பிறப்பு 17 மே 1965) கெய்ரோவிலுள்ள அமெரிக்க பல்கலைக்கழகத்தில் எகிப்தியவியல் பேராசிரியராக இருக்கிறார். பல எகிப்திய தொல்லியல் திட்டங்களில் பங்கேற்றவரும், எகிப்திய தொல்லியல் பற்றிய பல புத்தகங்களை எழுதியவரும், பல்வேறு பத்திரிகைகளுக்கு பங்களிப்பவரும், தொடர்புடைய தொலைக்காட்சி நிகழ்ச்சிகளில் விருந்தினரும் ஆவார்.
# சலிமா இக்ரம்

## ஆரம்ப கால வாழ்க்கை

இக்ரம் 1965இல் பாக்கித்தானின் லாகூரில் பிறந்தார். இவர் ஒன்பது வயதில் எகிப்துக்கு வந்தது எகிப்தியலில் ஆர்வம் காட்ட வழிவகுத்தது.
# சலிமா இக்ரம்

## கல்வி

இக்ரம் பிரைன் மவ்ர் கல்லூரியில் எகிப்தியலையும் தொல்பொருளையும் பயின்றார். பாரம்பரியம் மற்றும் அண்மைக் கிழக்கு தொல்பொருள் மற்றும் வரலாற்றில் பட்டம் பெற்றார். கேம்பிரிச்சுப் பல்கலைக்கழகத்தில் தனது படிப்பைத் தொடர்ந்த இவர், அங்கு தனது முதுதத்துவமாணி பெற்றார். மேலும், எகிப்தியல் மற்றும் அருங்காட்சியக ஆய்வுகளில் முனைவர் பட்டமும் பெற்றார். இவரது முனைவர் பட்ட ஆய்வறிக்கை 'சாய்ஸ் வெட்டுக்கள்: பண்டைய எகிப்தில் இறைச்சி உற்பத்தி' என்ற தலைப்பில் இருந்தது.
# சலிமா இக்ரம்

## தொழில்

கெய்ரோவில் வசிக்கும் இக்ரம், கெய்ரோவில் உள்ள அமெரிக்க பல்கலைக்கழகத்தில் எகிப்தியலையும் தொல்பொருளையும் கற்பிக்கிறார். அங்கு இவர் எகிப்தியலின் பேராசிரியராக உள்ளார். இவர் 2017ஆம் ஆண்டில் அமெரிக்க கலை மற்றும் அறிவியல் கழகத்தில் சர்வதேச கௌரவ உறுப்பினராகத் தேர்ந்தெடுக்கப்பட்டார்.  
எகிப்து அருங்காட்சியகத்தில் விலங்கு மம்மி திட்டத்தின் இணை இயக்குநராக இருக்கிறார். 2001 முதல், 'வடக்கு கார்கா ஒயாசிஸ் ஆராய்ச்சி' என்ற திட்டத்தை *கொரின்னா ரோஸி* என்பவருடன் உதவியோடு இயக்கினார். மேலும், வடக்கு கார்கா ஒயாசிஸ் தர்ப் அன் அமுர் ஆராய்ச்சியை மன்னர்களின் சமவெளியில் தொடங்கினார்.
# சலிமா இக்ரம்

## ஊடகப் பணி

இவர் ஊடகச் செயல்பாடுகளில் ஆர்வமாக இருக்கிறார். *எஜிப்ட் டுடே* என்ற மாதாந்திர இதழிலும், *நேஷனல் ஜியோகிராஃபிக்* இதழிலும் எகிப்தியல் பற்றிய கட்டுரைகளுக்கு பங்களிக்கிறார். *கேஎம்டி* என்ற நவீன எகிப்தியல் பத்திரிகையிலும் இவர் எழுதியுள்ளார். பொது ஒளிபரப்புச் சேவை, சேனல் 4, டிஸ்கவரி தொலைக்காட்சி, *ஹிஸ்டரி* தொலைக்கட்சி, *நேஷனல் ஜியோகிராஃபிக்* தொலைக்காட்சி, பிபிசி ஆகியவற்றிற்கான ஆவணத் தொடர்கள் மற்றும் சிறப்புகளில் இவர் தோன்றியுள்ளார். யுனிவர்சல் ஸ்டுடியோஸ் நிறுவனத்தின் தி மம்மி என்ற திரைப்படத்தின் ஆலோசகராகவும் பணியாற்றியுள்ளார்.  
2018 ஆம் ஆண்டில், இக்ரம் டெனெர்ஃப் (எசுப்பானியா), சர்வதேச மாநாட்டில் பங்கேற்றார். இந்த மாநாட்டின் போது, உலகின் பல்வேறு பகுதிகளிலிருந்தும் மம்மிகளின் கண்காட்சி இடம்பெற்றது. டெனெர்ஃப் தீவின் பண்டைய குடிமக்களின் குவான்ச் மம்மிகள் உட்பட, எகிப்திய மம்மிகளைப்எகிப்திய மம்மிகளைப் போன்ற ஒரு நுட்பத்துடன் இதில் காட்சிக்கு வைக்கப்பட்டது.
# சலிமா இக்ரம்

## விருதுகள்

- கெய்ரோவில் உள்ள அமெரிக்க பல்கலைக்கழகத்தால் ஆராய்ச்சி விருது (2006).
# சலிமா இக்ரம்

## வெளியிடப்பட்ட படைப்புகள்

- *Choice Cuts: Meat Production in Ancient Egypt* (Leuven: Peeters, 1995); .
- *Pyramids* (Cairo: Zeitouna, 1995); .
- *Royal Mummies in the Egyptian Museum* (with Aidan Dodson, Cairo: Zeitouna/American University in Cairo Press, 1997); .
- *The Mummy in Ancient Egypt: Equipping the Dead for Eternity* (with Aidan Dodson, New York: Thames & Hudson/Cairo: AUC Press, 1998); .
- *Diet* in: *Oxford Encyclopedia of Ancient Egypt* (New York: Oxford University Press, 2001); .
- *Catalogue général of Egyptian antiquities in the Cairo Museum: 24048/24056, Non-human mummies* (Cairo: Supreme Council of Antiquities Press, 2002); .
- *Death and Burial in Ancient Egypt* (Longman, 2003);
- *Divine Creatures: Animal Mummies In Ancient Egypt* (American University in Cairo Press, 2005); .
- *The Tomb in Ancient Egypt: royal and private sepulchres from the early dynastic period to the Romans* (with Aidan Dodson, London & New York: Thames & Hudson/Cairo: AUC Press, 2008); .
- 'Meat Processing' in Nicholson, P. and Shaw, I. *Ancient Egyptian Materials and Technology* (Cambridge: Cambridge University Press, 2009); .
- *Egyptian Bioarchaeology: Humans, Animals, and the Environment* (with Jessica Kaiser; Roxie Walker, Cambridge: Cambridge University Press, 2015); .
# சலிமா இக்ரம்

## வெளியிடப்பட்ட படைப்புகள்

### இளம் வாசகர்களுக்கான்ப் படைப்புகள்

- *Egyptology* (Amideast, 1997)
- *In Ancient Egypt: Gods and Temples* (Los Altos, CA: Hoopoe Books Ltd., 1998)
- *In Ancient Egypt: Mummies and Tombs* (Los Altos, CA: Hoopoe Books Ltd., 1998)
- *Pharaohs* (Amideast, 1997)
- *Land and People* (Amideast, 1997)
# வாரணாசி பட்டுநெசவு

**பட்டு நெசவு** என்பது வாரணாசியில் ஒரு உற்பத்தித் தொழிலாகும். மிகச் சிறந்த பட்டு மற்றும் பனாரசு பட்டுப்புடவைகளை உற்பத்தி செய்வதால் வாரணாசி இந்தியா முழுவதும் நன்கு அறியப்படுகிறது.  
நெசவு என்பது பொதுவாக வீட்டுத்தொழிலாகச் செய்யப்படுகிறது. வாரணாசியில் பெரும்பாலான நெசவாளர்கள் மோமின் அன்சாரி முஸ்லிம்கள் ஆவார். வாரணாசியின் முஸ்லிம்களில் பலர் அன்சாரி என்ற பெயரில் நன்கு அறியப்பட்ட ஒரு நெசவாளர் சமூகத்தைச் சேர்ந்தவர்கள். அதாவது அரபு மொழியில் அன்சார் என்பதற்கு "உதவி" என்று பொருள். பல தலைமுறைகளாக இவர்கள் தந்தையிடமிருந்து மகனுக்கு தங்கள் கைவினைத்திறனை கடத்திச் சென்றுள்ளனர். அறை அளவிலான காலால்-இயங்கும் தறிகளில் கை-நெசவு பட்டு இவர்கள் நூற்கின்றனர். இவை சிறப்பு நிகழ்ச்சிகளுக்கு அணியும் புடவைகளாக வடிவமைக்கப்படுகின்றன. பல இந்தியப் பெண்கள் தங்கள் திருமண நாளுக்காக வாரணாசி பட்டுச் சேலையை அணிய வேண்டும் என்று கனவு காண்கிறார்கள்.  
வாரணாசி புடவைகள் சிக்கலான வடிவமைப்புகள் மற்றும் சரிகை அலங்காரங்களால் ஆனது. இது பாரம்பரிய விழாக்கள் மற்றும் திருமணங்களின் போது பிரபலமாக அணியப்படுகிறது. முன்னதாக, புடவைகளில் பூந்தையல் பெரும்பாலும் தூய தங்கத்தின் இழைகளால் செய்யப்பட்டது. 2009ஆம் ஆண்டில், நெசவாளர் சங்கங்கள் மற்றும் கூட்டுறவு நிறுவனங்கள் இணைந்து பனாரசு பட்டிற்கு புவியியல் சார்ந்த குறியீட்டினைப் பெற்றனர். இந்த பட்டு குறியீடு பனாரசு பட்டுப் புடவைகளின் உற்பத்திக்குப் பெருமளவில் பயன்படுத்தப்படுகிறது. பிராந்திய வகை பட்டினைக் கொண்டு இந்த புடவை தயாரிக்கப்படுகிறது.  
2015ஆம் ஆண்டு நிலவரப்படி வாரணாசியில் சுமார் 40,000 நெசவாளர்கள் உள்ளனர். இது 300,000லிருந்து குறைந்துள்ளது. சேலையின் தேவைக் குறைவும் இறக்குமதி செய்யப்பட்ட புடவைகளின் எண்ணிக்கை அதிகரிப்பு காரணமாகப் பட்டு உற்பத்தி குறைந்துள்ளது. விசைத்தறி காரணமாகவும் பனாரசு நெசவின் தேவை குறைந்ததாகவும் கூறப்படுகிறது.
# ஜமுனா பருவா

**ஜமுனா பருவா** (Jamuna Barua)(10 அக்டோபர் 1919 - 24 நவம்பர் 2005) ஒரு இந்தியாவைச் சேர்ந்த ஒரு முன்னணி நடிகையாவார்.
# ஜமுனா பருவா

## ஆரம்ப கால வாழ்க்கை

இந்தியாவின் ஆக்ரா அருகே ஒரு கிராமத்தில் வசிக்கும் புரான் குப்தாவின் ஆறு மகள்களில் நான்காவது குழந்தையாக ஜமுனா பிறந்தார். இவரது ஒவ்வொரு சகோதரிகளுக்கும் கங்கா, ஜமுனா, பாகீரதி போன்ற இந்திய நதிகளின் பெயரிடப்பட்டது. முதலில் அசாமின் கோல்பாரா மாவட்டத்தின் (பிரிக்கப்படாத) கௌரிபூரைச் சேர்ந்த இவர், இந்தியாவின் முன்னணித் திரைப்படமான நகரமான கொல்கத்தாவில் வசிக்க வந்தார். இவர் பழம்பெரும் நடிகரும் இயக்குனருமான பிரமாதேஷ் பருவா என்பவரைத் திமணம் செய்து கொண்டார் .1936 ஆம் ஆண்டில் தனது கணவரின் புகழ்பெற்ற இயக்கத்தில் வெளிவந்த "தேவதாஸ்" என்ற திரைப்படத்தில் தனது நடிப்பு வாழ்க்கையைத் தொடங்கினார். மேலும் படத்தில் 'பாரு என்கிற பார்வதி' என்ற முக்கிய வேடத்தில் தோன்றினார். இவர் அசாமி, பெங்காலி மற்றும் இந்தி மொழிகளில்]] மறக்கமுடியாத பல திரைப்படங்களில் நடித்துள்ளார். குறிப்பாக *அமிரி*, *முக்தி*, *ஆதிகர்*, *சேஷ் உத்தர்* போன்றவை. 1950இல் இவரது கணவர் பருவா இறந்த பிறகு இவர் நடிப்பதை நிறுத்திவிட்டர்.
# ஜமுனா பருவா

## திரைப்பட வாழ்க்கை

ஜமுனா 1930களில் திரைப்படங்களில் அறிமுகமானார். பருவா இயக்கிய "ரூபலேகா" (பெங்காலி) படத்தின் இந்தி பதிப்பான *மொஹாபத் கி கசாட்டி* (1934) என்ற படத்தில் ஒரு சிறிய பாத்திரத்தில் நடித்தார். அசாமின் கௌரிபூரைச் சேர்ந்த ஜமீந்தாரான பருவா ஏற்கனவே இரண்டு முறை திருமணம் செய்து கொண்ட போதிலும் இவருடனும் ஒரு காதல் தொடங்கியது. நடிகையாக, பருவாவின் அடுத்த முயற்சியான தேவதாஸில் (1935) பார்வதியாக நடித்தார்.இந்தி பதிப்பிலும் ஜமுனா "பார்வதி" என்ற அதே பாத்திரத்தில் நடித்தார். மேலும் ஒரு நடிகையாக ஏற்றுக்கொள்ளப்பட்டார்.  
பருவாவின் அடுத்தடுத்த படங்களான *கிருஹதாகா* (1936), *மாயா* (1936), *ஆதிகர்* (1939), *உத்தராயண் (1941),* ஷேஷ் உத்தர்* (1942), *சந்தர் கலங்கா* (1944) போன்ற ஒவ்வொரு படத்தின் அந்தந்த இந்திப் பதிப்புகளிலும் இவர் தொடர்ந்து நடித்தார். 1940ஆம் ஆண்டில் மதிப்புமிக்க "நியூ தியேட்டர் நிறுவன*த்தை விட்டு வெளியேறிய பருவா, தனது படங்களை இயக்குவதோடு தயாரிப்பையும் கொண்டிருந்தார். அதன்பிறகு *அமீரி, பெஹ்சன்*, *ஈரான் கி ஏக் ராத்* போன்ற பல இந்தித் திரைப்படங்களிலும் இவர் நடித்தார். இருப்பினும் இந்த படங்கள் பருவாவிற்கோ அல்லது ஜமுனாவிற்கோ கௌரவத்தை சேர்க்கவில்லை. வங்காள படங்களான இவர், *தெபார்* (1943), *நிலங்குரியா* (1943) போன்ற படங்களில் வெளி இயக்குநர்களது படத்தில் நடித்தார். அதில் இவர் பருவாவின் செல்வாக்கு இல்லாமல் தன்னை நிரூபித்தார். இவரது கடைசி படம் *மலாஞ்சா* (1953) பருவாவின் இயக்கத்திற்கு வெளியே இருந்தது. அதன் இந்தி பதிப்பான *புல்வாரி* (1953) என்ற படத்திலும் நடித்தார்.
# ஜமுனா பருவா

## குடும்பம்

1951இல் இவருக்கு 48 வயதாக இருந்தபோது தனது கணவரின் மரணம் இவரது வாழ்க்கையை முழுவதுமாக மாற்றியது. இவருக்கு தேவ் குமார், இரஜத், பிரசுன் என்ற மூன்று மகன்கள் இருந்தனர். அவர்கள் அனைவரும் அப்போது சிறுவர்களாக இருந்தனர். பருவாவின் குடும்பம் இவர்களுக்கு உரிய பூர்வீகச் சொத்துகளை வழங்க மறுத்தனர். இதனால் இவர் செல்வாக்குமிக்க அரச குடும்பத்துடன் சட்டப் போரை நடத்த வேண்டியிருந்தது. பின்னர் இவர்களுக்கு வீட்டின் உரிமையும் பரந்த நிலமும், சிற்தளவில் தொகையும் கிடைத்தது. இவரது வாழ்க்கையின் பிற்பகுதியில், கணவர் பி.சி.பருவாவின் நூற்றாண்டு ஆண்டைக் கொண்டாடுவதற்காக இவர் பல விழாக்களில் கலந்து கொண்டார், மேலும் இந்திய திரையரங்கங்களில் முதல் "பார்வதி"யாக இந்திய அரசு மற்றும் அசாம் மாநில அரசு சார்பாக பாராட்டுக்களைப் பெற்றார்.
# ஜமுனா பருவா

## பிற்கால வாழ்வு

இவருடைய கடைசி நாட்களில் சில காலம் உடல்நிலை சரியில்லாமல் இருந்தார். முதுமை தொடர்பான நோய் காரணமாக, இவர் தெற்கு கொல்கத்தாவிலுள்ள தனது இல்லத்தில் இறந்தார்.
# ஜப்பானிய பட்டு

**ஜப்பானியப் பட்டு** ஜப்பான் நாட்டில் பட்டு உற்பத்தி செய்யப்படும் பட்டாகும். 1930 முதல் 1950 வரை இங்குப் பட்டுத் தொழில் பிரதானமாக இருந்தது, ஆனால் இப்போது குறைவாகவே காணப்படுகிறது.
# ஜப்பானிய பட்டு

## வரலாறு

பட்டின் முக்கியத்துவம் கிழக்கு ஆசியாவில் சீனாவிலிருந்து பைசாண்டினிய பேரரசிற்குப் பட்டுப்புழுக்கள் கடத்தப்பட்டபோது குறைய ஆரம்பித்தது. ஐரோப்பாவில் 1845இல், வைரைசால் ஏற்பட்ட மைக்ரோஸ்போராடிய, நோசிமா பாம்பிசிசு, சப்பை நோய் நோய்களால் ஐரோப்பியப் பட்டுத் தொழில் அழிந்தது.  
இது சீனா மற்றும் ஜப்பானி<nowiki/>லிருந்து பட்டுக்கான தேவைக்கு வழிவகுத்தது. இங்கு பத்தொன்பதாம் மற்றும் இருபதாம் நூற்றாண்டின் முற்பகுதியில், ஜப்பானிய ஏற்றுமதிகள் சர்வதேசத் சந்தையில் சீனர்களுடன் நேரடியாகப் போட்டியிட்டன.  
1850 மற்றும் 1930க்கு இடையில், கச்சாப் பட்டு இரு நாடுகளும் ஏற்றுமதியில் முன்னணி நாடக உள்ளது, இது ஜப்பானின் மொத்த ஏற்றுமதியில் 20% -40% மற்றும் சீனாவின் 20% -30% ஆகும்.  
1890 கள் முதல் 1930 கள் வரை, ஜப்பானியப் பட்டு ஏற்றுமதி நான்கு மடங்காக உயர்ந்து. இந்த நேரத்தில் ஜப்பானை உலகின் மிகப்பெரிய பட்டு ஏற்றுமதியாளராக மாற்றியது; மெய்சி மீள்விப்பின் போது ஏற்பட்ட பொருளாதார சீர்திருத்தங்கள் மற்றும் குயிங் வம்சத்தின் வீழ்ச்சியின் காரணமாக, ஜப்பானின் விரைவான தொழில் மயமான நாடாக மாறியது. அதே நேரத்தில் சீன தொழில்கள் தேக்கமடைந்தது.  
இரண்டாம் உலகப் போரின்<nowiki/>போது, ஜப்பானுக்கு எதிரான தடைகள் நைலான் போன்ற செயற்கைப் பொருள்களை ஏற்றுக்கொள்ள வழிவகுத்தன. இது ஜப்பானியப் பட்டுத் தொழிலின் வீழ்ச்சிக்கு வழிவகுத்ததோடு உலகின் முன்னணி பட்டு ஏற்றுமதியாளராக நிலையினையும் மாற்றியது. 1980களில் பொருளாதார சீர்திருத்தங்களால் சீனா உலகின் மிகப்பெரிய பட்டு ஏற்றுமதி நாடாக உள்ளது.
# ராகிமெட்டிசு

**ராகிமெட்டிசு** (*Rakematiz*) என்பது அடர்த்தியான பட்டில் தங்க இழைகளால் பூத்தையல் கொண்டது ஆகும். முந்தைய காலங்களில் இது மிகவும் அரிதானதாகவும் மதிப்புமிக்கதாகவும் இருந்தது. ராகிமெட்டிசு இணைத்த ஆடை ஐரோப்பாவில் இடைக்காலத்தில் பிரபலமாக இருந்தது.  
சில அறிஞர்கள் *ராகேமாடிசு* என்ற சொல்லானது இத்தாலிய வார்த்தையான *ரிக்காமாட்டாவிலிருந்து வந்தது* என்றும் இதன் பொருள் பூத்தையல் என்றும் கூறுகின்றனர்.
# இலீலா தேசாய்

**இலீலா தேசாய்** (Leela Desai) 1930-1940களில் நடித்து வந்த ஒரு இந்திய நடிகையாவார். இவர் 1900களின் முற்பகுதியில் இசைக்கலைஞரான உமேத்ராம் லால்பாய் தேசாய் மற்றும் அவரது இரண்டாவது மனைவி சத்யபாலா தேவி ஆகியோரின் மகளாவார்.  
இவரது பெற்றோர் 3 வருட அமெரிக்க சுற்றுப்பயணத்தில் இருந்தபோது நியூ செர்சியிலுள்ள நுவார்க்கில் பிறந்தார். இவரது தந்தை குசராத்தியாவார். இவரது தாயார் இந்தியாவின் பீகாரைச் சேர்ந்தவர். இவர் இந்தியாவில் வளர்ந்தார். இவர் 11 இந்திய திரைப்படங்களில் நடித்திருந்தார். மேலும், 1961இல் *காபூலிவாலி* என்ற திரைப்படத்தின் இணை தயாரிப்பாளராகவும் இருந்தார். 1944ஆம் ஆண்டில், இவர் தனது சகோதரி இரமோலாவுடன் சேர்ந்து *கலியான்* என்ற திரைப்படத்தில் நடித்தார்.
# இலீலா தேசாய்

## தொழில்

சோஹன்லால் மற்றும் லச்சுமஹாராஜின் கீழ் பாரம்பரிய நடனத்தில் முறையான கல்வியையும், மோரிஸ் கல்லூரியில் (லக்னோ) இசையையும் பெற்றார். 1943இல் விஷ்ராம் பெடேகர் தயாரித்த *நாகநாராயண்* என்ற திரைப்படத்தில் நடித்தார். 1941இல் பெங்களூர் இடைநிலைக் கல்லூரி மாணவர்களால் அழைக்கப்பட்டார். "நியூ தியேட்டர்ஸ்" மற்றும் "பிரபாத் பிலிம் கோ" போன்ற நிறுவனங்கள் தயாரித்த படங்களின் விழாக்களை நடத்துவதில் இக்கல்லூரிக்கு பெருமை இருந்தது. தேசாய் ஒரு நடனக் கலைஞராகவும், சோஹன் லாலை பின்பற்றுபவராகவும் இருந்தார். இவர் 1926இல் லக்னோவில் நிறுவப்பட்ட "பட்கண்டே இசை நிறுவனத்தில் பயிற்சி பெற்றார்.  
1939இல் வெளியிடப்பட்ட *கபல் குந்தலா* என்ற படத்தின் மூன்றாவது பதிப்பு பத்தாண்டுகளுக்குப் பிறகு 1949இல் வெளியானது. இப்படத்தை நிதின் போஸ் மற்றும் பானி மஜும்தார் இருவரும் இயக்கியிருந்த இப்படத்தில் இவர் நடித்திருந்தார். பானி மஜும்தார் இவரது சகோதரி மோனிகா தேசாயை மணந்தார். டார்ஜீலிங்கில் "லில்லி காட்டேஜ்" என்று ஒரு வீடு இவருக்கு இருந்தது. இவரது தாயார் சத்யபாலா தேவி இறக்கும் வரை அங்கே வாழ்ந்தார்.
# புளியம்பட்டி, பொள்ளாச்சி

**புளியம்பட்டி ஊராட்சி** (ஆங்கிலம் : Puliampatti) என்பது தமிழ்நாட்டில் கோயம்புத்தூர் மாவட்டத்தில் பொள்ளாச்சி வட்டாரத்தில் அமைந்துள்ளது. இந்த ஊராட்சி பொள்ளாச்சி சட்டமன்ற தொகுதிக்கும் பொள்ளாச்சி மக்களவை தொகுதிக்கும் உட்பட்டதாகும். இந்த ஊராட்சியிலிருந்து 7 உறுப்பினர்கள் ஊராட்சி மன்றத்திற்கு தேர்ந்தெடுக்கின்றனர்.விரைவில் பொள்ளாச்சி மாவட்டமானதுடன் **பொள்ளாச்சி மாநகராட்சியுடன்** இணைக்க அரசு பரிசீலித்து வருகிறது.
# புளியம்பட்டி, பொள்ளாச்சி

## மக்கள் தொகை

2011 இந்திய மக்கள் தொகை கணக்கெடுப்புப்படி இந்த ஊராட்சியில் 8,568 பேர் வசிக்கின்றனர். இதில் ஆண்கள் 54% பேரும் பெண்கள் 46% பேரும் வசிக்கின்றனர்.
# புளியம்பட்டி, பொள்ளாச்சி

## போக்குவரத்து

பொள்ளாச்சி முதல் காமநாயக்கன் பாளையம் வழியாக பல்லடம் செல்லும் இவ்வூரில் போக்குவரத்து அதிகமாகவே உள்ளது. மேலும் இங்கிருந்து பெரிய நெகமம், சுல்தான்பேட்டை, காமநாயக்கன் பாளையம், பல்லடம், திருப்பூர், ஈரோடு
பெருந்துறை, சேலம்,
சங்ககிரி, பொள்ளாச்சி,வால்பாறை, சத்தியமங்கலம், கரடிவாவி, பருவாய், காரணம் பேட்டை, கருமத்தம்பட்டி, அன்னூர், புஞ்சை புளியம்பட்டி ஆகிய ஊர்களுக்கு நேரடியாக பேருந்து போக்குவரத்து வசதி உள்ளது.
# தேர்தல் நடத்தை நெறிகள்

இந்தியத் தேர்தல் ஆணையம் இந்தியத் தேர்தல்களின் போது அரசியல் கட்சிகள், வேட்பாளர்கள் மற்றும் வாக்காளர்கள் கடைபிடிக்க வேண்டிய மாதிரி வழிகாட்டு நெறிகள் குறித்து தனது இணையதளத்தில் வழங்கியுள்ளது.இந்த வழிகாட்டு நெறிகளை அனைத்து அரசியல் கட்சிகளும், வேட்பாளர்களும் பின்பற்ற வேண்டும். மீறினால் தேர்தல் ஆணைய பார்வையாளர்களால் அரசியல் கட்சி மற்றும் வேட்பாளர்கள் மீது உரிய நடவடிக்கை எடுக்கப்படும். முடிந்தால் நடைபெற வேண்டிய குறிப்பிட்ட தொகுதியின் தேர்தல் ரத்து செய்ய வேண்டியதிருக்கும்.
# தேர்தல் நடத்தை நெறிகள்

## தேர்தல் நடத்தை நெறிகளின் கால வரம்பு

தேர்தல் நாள் அறிவிக்கப்பட்டது முதல், வாக்கு எண்ணிக்கை முடிந்து, வெற்றி பெற்ற அனைத்து வேட்பாளர்களின் பெயர்களை அறிவிக்கப்படும் வரை தேர்தல் நடத்தை நெறிகள் தொடரும்.
# தேர்தல் நடத்தை நெறிகள்

## மாதிரி தேர்தல் நடத்தை விதிகள்

1. இந்திய தேர்தல் ஆணையத்தின் மாதிரி நடத்தை விதிமுறை நடைமுறைக்கு வந்தவுடன் அரசாங்கம் புதிய திட்டங்களை அறிவித்து நடைமுறைபடுத்தக் கூடாது.
1. அரசு மற்றும் அரச நிறுவனங்களில் ஆட்சேர்ப்பு கூடாது.
1. போட்டியிடும் வேட்பாளர்கள் மற்றும் அவரின் ஆதரவாளர்கள் சாலைப் பேரணி அல்லது ஆர்ப்பாட்டங்களை நடத்தி பொதுமக்களுக்கு தொந்தரவு செய்யக்கூடாது.
1. தேர்தல் பிரச்சார பேரணிகள் மற்றும் சாலைப் பேரணிகள் சாலைப் போக்குவரத்துக்கு இடையூறாக இருக்கக்கூடாது.
1. அரசியல் கட்சிகள் அல்லது வேட்பாளர்கள் வாக்காளர்களுக்கு மதுபானம் விநியோகிப்பதை வேட்பாளர்கள் தவிர்க்க வேண்டும்.
1. அரசியல் கட்சிகள் அல்லது வேட்பாளர்கள் வாக்காளர்களுக்கு பணம் பட்டுவடா செய்யக்கூடாது.
1. தேர்தல் நேரத்தில் நலத்திட்டங்களை நடைமுறைபடுத்த, அரசாங்கம் அல்லது ஆளும் கட்சியினர் செய்வதை தடுக்கிறது.
1. சந்திப்பு மைதானம்,ஹெலிபேட், அரசாங்க விருந்தினர் இல்லங்கள் மற்றும் பங்களாக்கள் போன்ற பொது இடங்கள் போட்டியிடும் வேட்பாளர்களிடையே சமமாக பகிரப்பட வேண்டும் என்று அறிவுறுத்துகிறது. இந்த பொது இடங்கள் ஒரு சில வேட்பாளர்களால் ஏகபோகமாக இருக்கக்கூடாது.
1. வாக்குப்பதிவு நாளில், அனைத்து கட்சி வேட்பாளர்களும் வாக்களிக்கும் சாவடிகளின் அதிகாரிகளுடன் வாக்களிக்கும் செயல்முறைக்கு ஒத்துழைக்க வேண்டும். வாக்குப்பதிவு நாளில் வேட்பாளர்கள் தங்கள் தேர்தல் சின்னங்களை வாக்குச் சாவடிகளுக்கு அருகிலும் சுற்றிலும் காட்டக்கூடாது. இந்திய தேர்தல் ஆணையத்தின் செல்லுபடியாகும் அனுமதி சீட்டு இல்லாமல் யாரும் சாவடிகளுக்குள் நுழையக்கூடாது.
1. எந்தவொரு புகார்களையும் தேர்தல் ஆணையத்தின் பார்வையாளர்களிடம் வழங்கவேண்டும்.
1. ஆளும் கட்சி தனது அதிகாரத்தை பிரச்சார நோக்கங்களுக்காக பயன்படுத்தக்கூடாது.
1. தேர்தல் பிரச்சாரத்தின் போது ஒலிபெருக்கிகளைப் பயன்படுத்துவதற்கு முன்பு, வேட்பாளர்கள் மற்றும் அரசியல் கட்சிகள் உள்ளூர் அதிகாரிகளிடமிருந்து அனுமதி அல்லது உரிமத்தைப் பெற வேண்டும். வேட்பாளர்கள் ஆர்ப்பாட்டக் கூட்டம் அல்லது பேரரணிகள் நடத்த காவல்துறையிடம் அனுமதி பெற வேண்டும்.
# தேர்தல் நடத்தை நெறிகள்

## மாதிரி தேர்தல் நடத்தை விதிகள்

### அரசியல் கட்சிகளுக்கான நடத்தை விதிகள்

- சாதி, மத, சமூக அல்லது மொழி ரீதியான பிரச்சனைகளை உருவாக்கவோ, ஏற்கனவே இருக்கும் பிரச்னைகளை அதிகப்படுத்தவோ காரணமாகும் செயல்களில் கட்சிகள் அல்லது வேட்பாளர்கள் ஈடுபடக்கூடாது.
- பிற அரசியல் கட்சிகளை விமர்சிக்கும்போது அவர்களது கொள்கைகள், திட்டங்கள், கடந்த கால நடவடிக்கைகள் ஆகியவற்றையே விமர்சிக்க வேண்டும். வேட்பாளர்களின் தனிப்பட்ட வாழ்வை விமர்சிக்கக் கூடாது.
- தங்களுக்கு எதிரான நிலைப்பாடு உடைய கட்சிகள் அல்லது அந்த கட்சியை சார்ந்தவர்கள் மீதான சரிபார்க்கப்படாத, உறுதிசெய்யப்படாத குற்றச்சாட்டுகளை முன்வைக்கக் கூடாது; புகார்களைத் திரித்து கூறுவதையும் தவிர்க்க வேண்டும்.
- சாதி அல்லது மத அடிப்படையில் வாக்குகளை கோரக்கூடாது. கோயில்கள், மசூதிகள், தேவாலயங்கள் மற்றும் வழிபாட்டு இடங்களை தேர்தல் பரப்புரைக்காகப் பயன்படுத்தக்கூடாது.
- வாக்காளர்களுக்கு லஞ்சம் கொடுப்பது, வாக்காளர்களை உணர்வுப்பூர்வமாக தூண்டிவிடுவது, ஆள்மாறாட்டம் செய்வது, வாக்குச்சாவடியில் இருந்து 100 மீட்டர் தூரத்திற்குள் வாக்கு சேகரிப்பது, வாக்குப்பதிவுக்கு முந்தைய 48 மணி நேரங்களுக்குள் பொதுக்கூட்டம் நடத்துவது, வாக்காளர்களை வாக்குச்சாவடிக்கு அழைத்து வருவதற்கான போக்குவரத்து ஏற்பாடுகளை செய்வது போன்ற 'ஊழல் நடவடிக்கைகளை' கட்சிகள் மற்றும் வேட்பாளர்கள் தவிர்க்க வேண்டும்.
- தேர்தல் காலங்களில் ஒவ்வொரு தனி மனிதரின், அமைதியான மற்றும் தொந்தரவுக்கு உட்படுத்தப்படாத வீட்டு வாழ்க்கை மதிக்கப்பட வேண்டும். அரசியலில் ஈடுபட்டுள்ள ஒரு தனிநபரின் வீடு முன்பாக போராட்டம் நடத்துவது, முற்றுகை இடுவது ஆகியவற்றில் ஈடுபடக்கூடாது.
- ஓர் இடத்திலோ கட்டடத்திலோ சுற்றுச்சுவரிலோ அறிக்கை ஓட்டுவது, பதாகைகளைத் தொங்க விடுவது, அரசியல் கட்சி வாசகங்களை எழுதுவது, கட்சிக் கொடியைப் பறக்க விடுவது ஆகியவற்றில் அரசியல் கட்சிகள் ஈடுபட்டால், அந்த சொத்தின் உரிமையாளரிடம் அதற்கான முறையான அனுமதியைப் பெற்று இருக்க வேண்டும்.
- ஒரு குறிப்பிட்ட அரசியல் கட்சியை சார்ந்தவர்கள் வேறு கட்சி நடத்தும் பொதுக்கூட்டங்களில் பேச்சு, எழுத்து மூலமாக கேள்வி எழுப்பியோ, தங்கள் கட்சியின் துண்டறிக்கை விநியோகம் செய்தோ, தொந்தரவு செய்யும் நடவடிக்கைகளில் ஈடுபடக்கூடாது.
- ஒரு கட்சி பொதுக்கூட்டம் நடத்தும் இடத்தை ஒட்டியுள்ள இடங்களில் இன்னொரு கட்சி பேரணி செல்வதை தவிர்க்க வேண்டும்.
- ஒரு கட்சியினர் ஒட்டிய பரப்புரை அறிக்கைகளை மற்றும் விளம்பரங்களை இன்னொரு கட்சியினர் அகற்ற அல்லது கிழிக்கக் கூடாது.
# தேர்தல் நடத்தை நெறிகள்

## மாதிரி தேர்தல் நடத்தை விதிகள்

### வேட்பாளர்களுக்கான நடத்தை விதிகள்

- வேட்பாளர்கள் புதுச்சேரியில் உள்ள ஒரு தொகுதிக்கு 22 லட்சம் வரையும், மற்ற மாநில சட்டமன்றங்களில் தொகுதிக்கு ரூபாய் 38 லட்சம் வரை செலவு செய்யலாம்.
- வேட்பாளருக்காக வீடு, வீடாக சென்று வாக்கு சேகரிப்பவர்கள் ஐந்து பேருக்கு அதிகமாக இல்லாமல் இருக்க வேண்டும்.
- எந்தெந்த மைதானங்களில் தேர்தல் பரப்புரைகளை நடத்தலாம் என்ற விவரத்தை சம்பந்தப்பட்ட மாநிலங்களின் தலைமை தேர்தல் அதிகாரிகள் உள்ளூர் நாளிதழ் மற்றும் ஆங்கில நாளிதழில் வெளியிடுவார்கள்.
- தேர்தல் விதிமுறைகள் தொடர்பாக புகார்களை பொதுமக்கள் சி-விஜில் எனப்படும் செயலி மூலம் தெரிவிக்கலாம்.
# தேர்தல் நடத்தை நெறிகள்

## மாதிரி தேர்தல் நடத்தை விதிகள்

### பொதுக்கூட்டங்களுக்கான தேர்தல் நடத்தை விதிகள்

- கட்சி அல்லது வேட்பாளர் சார்பில் பொதுக்கூட்டம் நடக்க உள்ள இடம், நேரம் ஆகியவற்றை காவல்துறையிடம் முன்னரே தெரிவிக்க வேண்டும்.
- பொதுக்கூட்டம் நடத்த தாங்கள் தேர்வு செய்துள்ள இடத்தில் அதற்கான தடை ஏதும் உள்ளதா என்பதை கட்சி அல்லது வேட்பாளர்கள் முன்கூட்டியே உறுதி செய்துகொள்ள வேண்டும்.
- அந்தத் தடையில் இருந்து விதிவிலக்கு வேண்டும் என்றால், போதுமான நேரம் இருக்கும் போதே அதிகாரிகளிடம் அதற்கான விண்ணப்பத்தை வழங்கி, அவர்கள் அனுமதித்தால் பொதுக் கூட்டத்தை நடத்திக் கொள்ளலாம்.
- பொதுக் கூட்டம் நடத்தும் இடத்தில் ஒலிபெருக்கி பயன்படுத்துவதற்கும், பிறவற்றுக்கும் ஏதேனும் அனுமதி அல்லது உரிமம் தேவைப்படுமானால் தொடர்புடைய அதிகாரிகளிடம் முன்கூட்டியே அதற்கான அனுமதி அல்லது உரிமத்தை பெற்றுக் கொள்ள வேண்டும்.
- பொதுக்கூட்டம் ஒழுங்காக நடை பெறுவதற்கு தடையாக அந்த கூட்டத்தில் இருக்கும் யாரேனும் செயல்பட்டால் அந்த கூட்டத்தை நடத்துபவர்கள் அந்த தனிநபர்கள் மீது எந்த நடவடிக்கையும் எடுக்கக் கூடாது; அவர்கள் காவல்துறையைத்தான் நாட வேண்டும்.
# தேர்தல் நடத்தை நெறிகள்

## மாதிரி தேர்தல் நடத்தை விதிகள்

### பேரணிகளுக்கான தேர்தல் நடத்தை விதிகள்

- பேரணி தொடங்கும் மற்றும் முடியும் இடங்கள், கடந்து செல்லும் பாதை, நேரம் ஆகியவை முன்கூட்டியே முடிவு செய்யப்பட வேண்டும். பேரணி நடக்கும் நேரத்தில் மேற்கண்டவற்றில் எந்த மாற்றமும் இருக்கக்கூடாது.
- போதிய ஏற்பாடுகள் செய்யப்படுவதற்காக பேரணியை நடத்துபவர்கள் முன்கூட்டியே உள்ளூர் காவல் துறைக்கு தகவல் தெரிவிக்க வேண்டும்.
- பேரணி கடந்து செல்லும் பாதையில் தடை ஏதும் அமலில் உள்ளதா என்பதை முன்கூட்டியே உறுதி செய்துகொள்ள வேண்டும். போக்குவரத்து விதிமுறைகளை சரிவர பின்பற்ற வேண்டும்.
- பேரணி செல்லும் பாதையில் போக்குவரத்து இடையூறு அல்லது தடை ஏதும் ஏற்படாமல் இருப்பதை பேரணியை நடத்துபவர்கள் முன்கூட்டியே உறுதி செய்ய வேண்டும்.
- பேரணியின்போது பிற அரசியல் கட்சிகள் அல்லது அவற்றின் தலைவர்களின் உருவ பொம்மைகளைக் கொண்டுசெல்வது அவற்றை எரிப்பது ஆகியவை தவிர்க்கப்பட வேண்டும்
# தேர்தல் நடத்தை நெறிகள்

## மாதிரி தேர்தல் நடத்தை விதிகள்

### ஆளும் கட்சிக்கு உள்ள கட்டுப்பாடுகள்

- அரசுமுறைப் பயணத்தின் போது அமைச்சர்கள் தேர்தல் பரப்புரை உள்ளிட்ட அரசியல் நடவடிக்கைகள் எதிலும் ஈடுபடக்கூடாது; தேர்தல் செயல்பாடுகளுக்காக அரசு நிர்வாகம் மற்றும் அரசு அலுவலர்களை அமைச்சர்கள் பயன்படுத்தக்கூடாது.  
- அரசு செலவில் விமானம், சாலைப் போக்குவரத்து மேற்கொள்வது கூடாது. அரசு நிர்வாகம் மற்றும் அரசு அலுவலர்கள் என எதையும் ஆளும் கட்சியின் நலன்களை முன்னெடுப்பதற்காக யாரும் பயன்படுத்தக்கூடாது.  
- மைதானங்கள் உள்ளிட்ட பொது இடங்களை ஆட்சியிலுள்ள கட்சியினர் மட்டுமே பயன்படுத்த அனுமதிக்கக் கூடாது. பொது இடங்களில் இருக்கும் வசதிகளை ஆளும் கட்சியினர் எந்த அளவுக்கு பயன்படுத்துகிறார்களோ அதே அளவுக்கு, அதே கட்டுப்பாடுகளுடன் பிற கட்சியினரும் பயன்படுத்த அனுமதிக்க வேண்டும்.  
- அரசு ஓய்வு இல்லங்கள், பயணியர் மாளிகைகள் உள்ளிட்டவற்றை ஆளும் கட்சியினர் மட்டுமல்லாது பிற கட்சியினரும், வேட்பாளர்களும் பயன்படுத்த அனுமதிக்க வேண்டும். ஆனால் அரசுக்குச் சொந்தமான கட்டடங்களை பரப்புரை அலுவலகமாகவோ அரசியல் கூட்டங்கள் நடத்துவதற்காகவோ எந்தவொரு கட்சி அல்லது வேட்பாளரும் பயன்படுத்தக்கூடாது.  
- செய்தித்தாள்கள் மற்றும் பிற அரசு ஊடகங்களில் அரசு பணத்தில் ஆளும் கட்சி விளம்பரம் வெளியிடுவது, ஆளும் கட்சியின் நலன்களை முன்னெடுக்கும் நோக்கில் அரசு ஊடகங்கள் ஒரு சார்பாக செய்தி வெளியிடுவது ஆகியவை முற்றிலும் தவிர்க்கப்பட வேண்டும்.  
- தேர்தல் தேதி அறிவிக்கப்பட்ட பின்பு அமைச்சர்கள் மற்றும் அரசு அலுவலர்கள் தங்கள் கட்டுப்பாட்டிலுள்ள நிதி எதையும் செலவிடுவதற்கும், புதிதாக நிதி ஒதுக்கீடு செய்வதற்கும் ஒப்புதல் எதையும் வழங்கக்கூடாது.  
- தேர்தல் தேதி அறிவிக்கப்பட்ட பின்பு அமைச்சர்கள் மற்றும் பிற அரசு அலுவலர்கள் நிதி உதவி எதையும் அறிவிக்கக் கூடாது; திட்டங்களுக்காக அடிக்கல் நாட்டக் கூடாது; சாலை வசதி குடிநீர் வசதி உள்ளிட்டவை வழங்குவது தொடர்பாக எந்த வாக்குறுதியும் அளிக்கக்கூடாது.  
- குடிமைப் பணிகளில் உள்ள அதிகாரிகள் திட்டங்களை தொடங்குவது, அடிக்கல் நாட்டுவது உள்ளிட்டவற்றில் ஈடுபடலாம்.  
- தேர்தல் அறிவிக்கப்பட்ட பின்பு அரசு துறைகள் மற்றும் பொதுத்துறை நிறுவனங்களில் ஆளும் கட்சிக்கு பலன் அளிக்கக்கூடிய வகையில் நியமனங்கள் எதையும் மேற்கொள்ளக் கூடாது.  
- வேட்பாளர் அல்லது வேட்பாளரின் முகவர்கள் என்ற முறையில் மட்டுமே வாக்குச் சாவடிக்குள் அனுமதிக்கப்படுவார்கள். அமைச்சர் என்ற அடிப்படையில் அனுமதி கிடையாது.
# அகவைக் குறைத்தல் (திரைப்படத் தொழில்நுட்பம்)

திரைப்படங்களிலும் தொலைக்காட்சி தொடர்களிலும் **அகவைக் குறைத்தல்** (*De-aging in film*) என்பது காட்சி விளைவுகளைப் பயன்படுத்தி ஒரு நடிகரின் வயதைக் கதைக்கேற்ப குறைத்துக் காட்டுவதாகும். இது கணினி வரைகலையின் மூலம் சாத்தியமாகிறது.  
மார்ட்டின் ஸ்கார்செஸால் இயக்கப்பட்டு 2019 ஆம் ஆண்டு வெளியான தி ஐரிஷ்மேன் திரைப்படம் பெரும்பாலும் அகவைக் குறைத்தல் தொழில்நுட்பத்தின் மூலம் எடுக்கப்பட்டது. இத்திரைப்படத்தில் முக்கியக் கதாபாத்திரத்தில் நடித்த நடிகர்களுக்கு வயது 60 முதல் 80 இருப்பினும் இந்தத் தொழில்நுட்பத்தை பயன்படுத்தி 40 வயது வரைக் குறைத்து காண்பிக்கப்பட்டது.
# அகவைக் குறைத்தல் (திரைப்படத் தொழில்நுட்பம்)

## மெய்நிகர் நடிகர்

சில முறை காட்சி விளைவுகளைப் பயன்படுத்தியும் அகவைக் குறைத்தல் திருப்திகரமாக இல்லாத பட்சத்தில், முழுக்க முழுக்க கணினியில் தயாரிக்கப்பட்டு இயக்கப்படும் மெய்நிகர் நடிகர்கள் பயன்படுவார்கள்.  
இது குறிப்பிட்ட நடிகரின் அசைவுகளையும் முகபாவனைகளையும் உருவ அமைப்பையும் தொழில்நுட்ப கருவிகள் மூலம் படம்பிடித்து பதிவேற்றி அதற்கேற்ப நிரல் அமைத்து மென்பொருட்களின் உதவி கொண்டு ஏற்பாடு செய்யப்படுகிறது.  
சான்றாக, டெர்மினேட்டர் சால்வேஷன் (2009 ஆங்கிலத் திரைப்படம்) என்ற திரைப்படத்தில் ஆர்னோல்டு சுவார்செனேகர் என்கிற நடிகருக்கு பதிலாக ரோனால்டு கிக்கின்கெர் என்ற நடிகர் உருவப்போலியாக நடித்து ஆர்னோல்டின் முகத்திற்கு ஏற்ப கணினியில் உருவம் மாற்றப்பட்டார். பிற டெர்மினேட்டர் திரைப்படங்களிலும் இந்த முறையைப் பின்பற்றினர்.
# பட்டு முத்திரை

**பட்டு முத்திரை** (*Silk Mark*)என்பது இந்தியாவில் பட்டு ஜவுளிகளுக்கு வழங்கப்படும் சான்றிதழ் குறியாகும். பட்டு முத்திரை அடையாளத்துடன் விற்பனைச் செய்யப்படும் ஜவுளி தூய இயற்கை பட்டினால் செய்யப்பட்டுள்ளது என்று இந்த குறி சான்றளிக்கிறது. இந்த சான்றிதழை 'இந்தியாவின் முத்திரை அமைப்பு’ வழங்குகிறது. இது இந்திய அரசின் கட்டுப்பாட்டில் உள்ள மத்திய பட்டு வாரியத்தால் அங்கீகரிக்கப்பட்ட அமைப்பாகும். இந்திய அரசாங்கத்தால் ஊக்குவிக்கப்பட்டாலும், இந்த முத்திரை ஆலோசனை மட்டுமே, சட்டப்பூர்வமாக அங்கீகரிக்கப்பட்ட முத்திரை அல்ல. இந்த சான்றிதழ் திட்டம் 2004இல் மத்திய பட்டு வாரியத்தால் நிறுவப்பட்டது. அசல் வடிவமைப்பில், குறிச்சொல்லில் நெய்யப்பட்ட ஒரு பட்டுக் குறி சின்னத்தை உள்ளடக்கியது. இதில் தனித்துவமான எண் கொண்ட ஹாலோகிராம் பொருத்தப்படும். ஹேங்-ஆன் டேக் போலியாக தயாரிக்கப்பட்டதால் துணியின் மீது நெய்யப்பட்ட அடையாளத்துடன் கூடிய ஒரு புதிய முறை முன்மொழியப்பட்டது.  
*சான்றிதழ் செயல்முறை நுகர்வோருக்குப் பட்டு முத்திரையின் நம்பகத்தன்மையினை அங்கீகாரம் பெற்ற ஆய்வகங்களில் இலவசமாகச் சோதனை செய்வதற்கான வசதியை உறுதி செய்கிறது*.
# 1926 பின்னி ஆலை வேலைநிறுத்தம்

1926 ஆம் ஆண்டின் **பின்னி ஆலை வேலைநிறுத்தம்** (*1926 Binny Mills Strike*) பெங்களூரில் உள்ள கம்பளி, பருத்தி மற்றும் பட்டு ஆலையில் நடைபெற்ற ஒரு பொது வேலைநிறுத்தமாகும். இது 1926 பெங்களூர் பின்னி ஆலை வேலைநிறுத்தம் எனப்படுகிறது. இந்த வேலைநிறுத்தம் இந்திய விடுதலை இயக்கத்தின் ஒரு பகுதியாகக் கருதப்படுகிறது.
# 1926 பின்னி ஆலை வேலைநிறுத்தம்

## காரணங்கள்

1925ஆம் ஆண்டில், மைசூர் மாநில அரசாங்கம் 1914ஆம் ஆண்டு தொழிற்சாலை சட்டத்தில் திருத்தம் செய்தது. இது வேலை நேரங்களைக் குறைக்கவும், ஊதியங்களை அதிகரிக்கவும், பணியிட நிலைமையினை மேம்படுத்தவும் பரிந்துரைத்தது. இதனால் தொழிலாளர்கள் மத்தியில் அமைதியின்மை ஏற்பட்டது.
# காட்சி விளைவுகள்

**வி.எஃப்.எக்ஸ்** என்று ஆங்கிலத்தில் அழைக்கப்படும் **காட்சி விளைவுகள்** என்பது கணினியைப் பயன்படுத்தி ஒரு காணொலியின் படங்களை மாற்றி அமைப்பதோ தேவைக்கேற்ப புதிய படங்களை உருவாக்கி எண்ணிம நிகழ்த்தலின் மூலம் அவற்றைக் காணொலியில் சேர்ப்பதோ ஆகும்.  
திரைப்படத் தயாரிப்பின் போது படம்பிடிக்கப்பட்ட காணொலி பதிவுகளையும் கணினி வரைகலை அம்சங்களையும் முறையே இணைத்து ஒரு மெய்நிகர் படத்தை உருவாக்கவதே காட்சி விளைவுகள் பயன்படுத்துவதன் நோக்கமாகும்.
# காட்சி விளைவுகள்

## பயன்படும் நுட்பங்கள்

- **சிறப்பு விளைவுகள்** :  
சிறப்பு விளைவுகள் அல்லது **எஸ்.எஃப்.எக்ஸ்** என்பது கணினி நுட்பங்களையும் பார்வைத் திறனையும் ஒப்பிட்டு அதற்கேற்றவாறு சில காட்சி தந்திரங்கள் செய்வது ஆகும்.  
- இயக்கம் கைப்பற்றல் :  
இயக்கம் கைப்பற்றல் எனப்படுவது குறித்த ஒரு நபர் அல்லது பொருளின் அசைவை பதிவு செய்து கணினியில் உருவாக்கப்பட்ட எண்ணிய மாதிரி ஒன்றிற்கு மாற்றீடு செய்தல் ஆகும்.  
- இயங்குபடம் :  
இயங்குபடம் என்பது சிறுசிறு வேறுபாடுகள் கொண்ட பல படங்களை வேகமாக இயக்கப்படுவதன் மூலமாக உருவாக்கப்படுவதாகும்.இயக்கமூட்டல் என்பது நிலையான படிமங்களை அடுத்தடுத்துக் காட்சியளிக்க வைப்பதன் மூலம் படத்திலுள்ள பொருள் இயங்குவது போன்ற மாயத் தோற்றத்தை உருவாக்குவதாகும்.
# கீழெழுத்தும் மேலெழுத்தும்

**கீழெழுத்து** அல்லது **மேலெழுத்து** (*subscript* அல்லது *superscript*) என்பது இயல்பான கோட்டிற்குச் சற்று கீழாக அல்லது மேலாக அச்சிடலில் அமையும் உருவாகும் (எண்ணுரு அல்லது எழுத்துரு போன்ற). ஒரு உரையிலுள்ள பிற எழுத்துக்களைவிட மேலெழுத்துக்களும் கீழெழுத்துகளும் அளவில் சற்று சிறியவையாக இருக்கும். கீழெழுத்துகள் அடிக்கோட்டின்மீது அல்லது அடிக்கோட்டிற்கு கீழாகவும், மேலெழுத்துகள் மேற்கோட்டிற்கு மேலாகவும் அமையும். பெரும்பாலும் இவை வாய்பாடுகள், கணிதக் கோவைகள், வேதிச் சேர்மங்கள் மற்றும் ஓரிடத்தான்கள் குறியீடுகளில் பயன்படுகின்றன. இவற்றுக்கு வேறு பல பயன்களும் உண்டு.  
அச்சுக்கலைத் தொழிலில், உரையின் பிற உருக்களைவிடச் சிறிய அளவுடையவையாக மட்டும் கீழெழுத்து மற்றும் மேலெழுத்து உருக்கள் அமைவதில்லை; பிற உரையுடன் ஒத்து தெளிவாகத் தெரிவதற்காகச் சிறியளவாக்கப்படுவதுடன், சற்று தடித்தவையாகயும் அச்சுமுகத்தில் வடிவமைக்கப்படுகின்றன. அச்சுமுகத்தையும் பயன்படும் சூழலையும் பொறுத்து இவை மூல அடிக்கோட்டிலிருந்து கீழ் அல்லது மேலாக அமையும் தூரம் மாறுபடும்.  
இவ்வெழுத்துகள் அச்சுக்கோப்பில் *தாழ்வு எழுத்து* மற்றும் *உயர் எழுத்து* எனப்படுகின்றன. ஆங்கிலத்தில் உயர் எழுத்துக்களின் தொழில்நுட்பமற்ற பயன்பாடு வழக்கத்திலில்லை. உயர் எழுத்துக்கள் மற்றும் அடிக்கோடின்மீதமைந்த தாழ்வு எழுத்துக்கள் பின்னங்கள் மற்றும் பலவற்றுக்கும் பயன்படுத்தப்படுகின்றன; அடிக்கோட்டிற்குக் கீழமையும் தாழ்வெழுத்துக்கள் வேதியியல் மற்றும் கணிதக் கீழெழுத்துக்களில் பயன்படுத்தப்படுகின்றன.
# கீழெழுத்தும் மேலெழுத்தும்

## அடிக்கோட்டிற்குக் கீழமையும் கீழெழுத்துக்கள்

மூலக்கூற்று வாய்பாடுகளில் அடிக்கோட்டிற்குக் கீழமையும் கீழெழுத்துகளைக் காணலாம். எடுத்துக்காட்டாக:
- குளுக்கோசின் மூலக்கூறு வாய்பாடு: C<sub>6</sub>H<sub>12</sub>O<sub>6</sub> (அதாவது 6 கரிமம் அணுக்கள், 12 நீரியம் அணுக்கள், 6 ஆக்சிசன் அணுக்கள் கொண்ட மூலக்கூறு).
- நீரின் மூலக்கூறு வாய்பாடு: H<sub>2</sub>O (அதாவது 2 நீரியம் அணுக்கள் மற்றும் 1 ஆக்சிசன் அணு).  
அணுவடித்துகளின் வேறுபட்ட வகைகளைக் குறிக்க இவ்வகை கீழெழுத்துக்கள் பயன்படுகின்றன. எடுத்துக்காட்டாக, எதிர்மின்னி, மியூயான், டாவ் நியூட்ரினோக்களின் குறியீடுகள் முறையே:
:ν<sub>e</sub>, ν<sub>μ</sub>, ν<sub>τ</sub>.  
இதேபோல கணிதவியலிலும் ஒரே மாறியின் வெவ்வேறு இடப்பயன்பாடுகளுக்கேற்ப அம்மாறியை வேறுபடுத்திக் காட்ட இவ்வகை கீழெழுத்துக்கள் பயன்படுத்தப்படுகிறது. எடுத்துக்காட்டாக, ஒரு சமன்பாட்டில் மாறி *x* இன் தொடக்க மதிப்பு <big>*x*<sub>0</sub></big> எனவும் இறுதி மதிப்பு <big>*x*<sub>f</sub></big> எனவும் குறிக்கப்படுகிறது. *v*<sub>ஏவூர்தி</sub> என ஒரு ஏவூர்தியின் திசைவேகத்தையும் *v*<sub>பார்வையாளர்</sub> என அதன் பார்வையாளரின் திசைவேகத்தையும் குறிக்கலாம். பூச்சியத்தை கீழெழுத்தாகக் கொண்ட மாறிகளை வாசிக்கும்போது அம்மாறியின் பெயரைத் தொடர்ந்து "நாட்" ("nought") என வாசிக்கப்படுகிறது. (எகா: v<sub>0</sub> இன் வாசிப்பு "வி நாட்").  
கணிதத்தில் தொடர்வரிசை, கணம் திசையன் ஆகியவற்றின் உறுப்புகளின் குறியீடுகளில் கீழெழுத்துகள் பயன்படுத்தப்படுகின்றன. எடுத்துக்காட்டாக *O* = (45, &minus;2, 800) என்ற தொடர்வரிசையில், *O*<sub>3</sub> என்பது *O* இன் மூன்றாது உறுப்பான 800 ஐக் குறிக்கிறது.  
மேலும் ஒரு எண்ணின் வேரெண் அல்லது அடிமானத்தைக் குறிக்கவும் கீழெழுத்துகள் பயன்படுத்தப்படுகின்றன.
பதினறும எண் முறைமை, பதின்மம், எண்ணெண் ஆகிய அடிமானங்களின் ஒப்பீடு:
:C<sub>hex</sub> = 12<sub>dec</sub> = 14<sub>oct</sub>.  
அடிக்கோட்டிற்கு கீழமையும் கீழெழுத்துக்கள் பின்னங்களிலும் பயன்படுத்தப்படுகின்றன. எடுத்துக்காட்டு:
:<math>\tfrac{67}{68}</math>.
# கீழெழுத்தும் மேலெழுத்தும்

## அடிக்கோட்டுடன் அமைக்கப்படும் கீழெழுத்துகள்

இத்தகைய கீழெழுத்துகள் மூலைவிட்ட வடிவில் எழுதப்படும் பின்னங்களின் பகுதிகள் (எகா: ½,), விழுக்காடு குறியீடு (%), ஆயிரத்துக்கு, ஒவ்வொரு ஆயிரத்துக்கு (permille) என்பதன் குறியீடு (‰), பத்தாயிரத்திற்கு, ஒவ்வொரு பத்தாயியரத்துக்கு என்பதன் குறியீடு (‱) ஆகியவற்றில் பயன்படுத்தப்படுகின்றன. மேலும் சில குறிப்பிட்ட சொற்சுருக்கங்களிலும் (எகா: <big>℅</big> (care of), <big>℀</big> (account of), <big>℁</big> (addressed to the subject)) பயன்படுத்தப்படுகின்றன.
# கீழெழுத்தும் மேலெழுத்தும்

## உரையின் மேற்கோட்டைத் தாண்டாத மேலெழுத்துகள்

வரிசையைச் சுட்டும்விதமாக 1<sup>st</sup>, 2<sup>nd</sup>, 3<sup>rd</sup>, 4<sup>th</sup> என மேலெழுத்துகள் பயன்படுத்தப்படுகின்றன. எனினும் இவ்விதமாக எழுதுவதைப் பல வழிமுறைகள் ஒத்துக்கொள்வதில்லை. பிற மொழிகளிலும் இந்தமுறை பின்பற்றப்படுகிறது. எடுத்துக்காட்டு: பிரெஞ்சு மொழியில்: 1<sup>er</sup> 2<sup>e</sup>; போர்த்துகீசியம்: 4ª , 4º எசுப்பானியம்: 4.ª , 4.º .  
தற்கால அச்சுமுகங்களில் இவ்வகை மேலெழுத்துகள் அளவில் சிறியவையாகவும் உரையின் அடிக்கோட்டிற்கு சற்று மேலாக அடிக்கோடு கொண்டவையாகவும் (உரையின் மேற்கோட்டைத் தாண்டாதவையாக) அமைக்கப்படுகின்றன. சில இடங்களில் அச்சுமுகங்களைப் பொறுத்து வழக்கமான சில சொற்சுருக்கங்களுக்கு இவ்வகை மேலெழுத்துகள் பயன்படுகின்றன். எடுத்துக்காட்டு:
- சேவைக் குறியீடு: <big>℠</big>
- வணிகக் குறியீடு: <big>™</big>
- பதிப்புரிமைக் குறியீடு: ©
- பதிவுசெய்யப்பட்ட வணிகக் குறியீடு: ®  
கையால் எழுத்தப்படும் ஆவணங்களில் பணத்தைக் குறிக்கும்போது சதங்கள் மேலெழுத்துகளாக எழுதப்படுகின்றன: $8⁰⁰ , 8€⁵⁰  
பெரும்பாலும் மேலெழுத்துகள் அடிக்கோடிட்டுக் காட்டப்படுகின்றன: $8
⁰⁰
, 8|€
⁵⁰
.  
நாணயக் குறியீடுகளையும் மேலெழுத்துகளாக எழுதலாம்: <sup>$</sup>80 6<sup>¢</sup>.  
மூலைவிட்ட வடிவில் எழுதப்படும் பின்னங்களின் தொகுதிகள் (எகா: ½,), விழுக்காடு குறியீடு (%), ஆயிரத்துக்கு, ஒவ்வொரு ஆயிரத்துக்கு (permille) என்பதன் குறியீடு (‰), பத்தாயிரத்திற்கு, ஒவ்வொரு பத்தாயியரத்துக்கு என்பதன் குறியீடு (‱) ஆகியவற்றிலும் சொற்சுருக்கங்கள் <big>℅</big> (care of), <big>℀</big> (account of), <big>℁</big> (addressed to the subject) போன்றவற்றிலும் மேற்பகுதிகள் இந்தவகையான மேலெழுத்துகளாக உள்ளதைக் காணலாம்
# கீழெழுத்தும் மேலெழுத்தும்

## உரையின் மேற்கோட்டைத் தாண்டி அமையும் மேலெழுத்துகள்

கணிதத்தில் அடுக்கேற்றத்தில் இந்த மேலெழுத்துகள் பயன்படுத்தப்படுகின்றன:
:*y*<sup>4</sup> (*y* இன் அடுக்கு 4)
:2<sup>*x*</sup> (*x* இன் அடுக்கு 2)  
அணு ஓரிடத்தான்கள்:
:, , , , .  
கீழெழுத்துகள், மேலெழுத்துகள் இரண்டையும் பயன்படுத்தும் குறியீடுகளும் உள்ளன: என்னும் குறியீடு ஒரு யுரேனிய அணுவைக் குறிக்கிறது. மேலும் அதில் 235 அணுக்கருனிகளைக் கொண்டது என்றும் அவற்றுள் 92 நேர்மின்னிகள் என்ற தகவலையும் தருகிறது.
# அழியாத கோலங்கள் 2

**அழியாத கோலங்கள் 2** (*Azhiyatha Kolangal 2*) என்பது 2019 ஆண்டு வெளியான தமிழ் நாடகத் திரைப்படம் ஆகும்.எம். ஆர். பாரதி எழுதி இயக்கிய இப்படத்தை ஈஸ்வரி ராவ் தயாரித்தார். இப்படத்தில் பிரகாஷ் ராஜ், ரேவதி, அர்ச்சனா, நாசர் ஆகியோர் முக்கிய வேடங்களில் நடித்தனர். இப்படத்திற்கு அரவிந்த் சித்தார்த்தா இசையமைத்தார். *அழியாத கோலங்கள் 2* படத் தயாரிப்பு பணியானது செப்டம்பர் 2015 இல் தொடங்கியது.
# அழியாத கோலங்கள் 2

## கதை

எழுதாளரான கௌரி சங்கர் (பிரகாஷ் ராஜ்) தில்லியில் சாகித்திய விருது பெறுகிறார். 24 ஆண்டுகள் கழித்து தன் முன்னாள் காதலியான மோகனாவை ( அர்ச்சனா) அவரது வீட்டில் சந்திக்க வருகிறார். அங்கே தங்கள் பழைய நினைவுகளை பேசி மகிழ்கின்றனர். இந்நிலையில் திடீரென்று மாரடைப்பினால் கௌரி சங்கர் அங்கே இறந்து விடுகிறார். கல்லூரி செல்லும் வயதுடைய மகளைக் கொண்ட மோகனா இதனால் அதிர்ச்சி அடைகிறார். இந்த விசயத்தை ஊடகங்களும், அக்கம் பக்கத்தவர்களும் மனம் போன போக்கில் ஏளனமாக பேசுகின்றனர். கோரி சங்கரின் மனைவியான சீதா (ரேவதி)
மோகனாவை வந்து சந்திக்கிறார் அதன் பிறகு என்ன நடந்தது என்பதே கதையின் பிற்பகுதியாகும்.
# அழியாத கோலங்கள் 2

## நடிகர்கள்

- பிரகாஷ் ராஜ் கௌரி சங்கராக
- ரேவதி கௌரி சங்கரின் மனைவி சீதாவாக
- அர்ச்சனா, கௌரி சங்கரின் முன்னாள் காதலி மோகனாவாக
- ஈஸ்வரி ராவ் செய்தி வாசிப்பாளராக
- நாசர் உதவி காவல் ஆணையராக
- மோகன் ராமன் மருத்துவராக
- விஜய் கிருஷ்ணராஜ் அரசியல்வாதியாக
- சத்ய சாய் மோகனாவின் மகளாக
# அழியாத கோலங்கள் 2

## தயாரிப்பு

அறிமுக இயக்குநர் மணி பாரதி பிரகாஷ் ராஜ், ரேவதி, அர்ச்சனா, நாசர் ஆகியோர் முதன்மைப் பாத்திரங்களில் நடிக்கும் திரைப்படத்திற்கான பணிகளை ஜூன் 2015 இல் துவக்கி பணியாற்றத் தொடங்கினர். துவக்கத்தில் ரேவதியும் அர்ச்சனாவும் இப்படத்தை தயாரிக்க முடிவு செய்திருந்தனர். ஆனால் பின்னர் முன்னாள் நடிகை ஈஸ்வரி ராவ் இந்த படத்தயாரிப்புக்கு நிதியளிக்க ஒப்புக்கொண்டார். படப்பிடிப்பு சென்னையில் நடந்தது. பிரகாஷ் ராஜ் ஒரு எழுத்தாளராக நடிப்பதாக தெரியவந்தது. மேலும் இந்த படமானது *கவிஞ்ஞன் ஆக்கினாள் என்னை* என்ற தற்காலிக பெயரில் உருவாக்கப்பட்டது. படத்தின் முதல் பார்வை சுவரோட்டியானது பொங்கலை ஒட்டி 14 சனவரி 2016 அன்று வெளியிடப்பட்டது.
# அவிட்டா

***அவிட்டா*** (*Avitta*) என்ற பேரினம் அந்துப்பூச்சிகளின் நாக்டுலுடே குடும்பத்தில் பிரான்சிஸ் வாக்கர் 1858ல் என்பவரால் விவரிக்கப்பட்டது.
# அவிட்டா

## விளக்கம்

உணர்நீட்சி அரிவாள் வடிவம், இதில் இரண்டாவது கூட்டுத் தலையின் உச்சியை அடைகிறது. மூன்றாவது கூட்டு நீண்டது. உணர்கொம்பு நீண்டது, ஆணில் குற்றிலையுடன் கூடியது. மார்பும் அடிவயிறும் மென்மையான செதில்களுடையது. தொடை எலும்பு மற்றும் முன் கால் எலும்பின் நான்காம் முட்டி முடிகளுடன் கூடியன. முன் இறக்கை வட்டமான நுனியுடையன. பின் இறக்கையின் 5 நரம்புகள் கீழ் கோணத்திற்கு மேலே உள்ளது.
# அவிட்டா

## சிற்றினங்கள்

- *அவிட்டா ஆல்டர்னன்ஸ்* <small>வாரன் 1903</small>
- *அவிட்டா ஆண்டமனா* <small>ஹோலோவே 1984</small>
- *அவிட்டா அரோவா* <small>(பெத்துன்-பேக்கர் 1906)</small>
- *அவிட்டா அட்ரிபங்டா* <small>ஹாம்ப்சன் 1926</small>
- *அவிட்டா ப்ராக்டியோலா* <small>ஹோலோவே 1976</small>
- *அவிட்டா பிரையோனோட்டா வியட்* <small>1956</small>
- *அவிட்டா செரோமாக்ரா பெரியோ* <small>1956</small>
- *அவிட்டா டிசிபங்டேட்டா* <small>ஃபெல்டர் & ரோஜென்ஹோஃபர், 1874</small>
- *அவிட்டா எகிகேய்* <small>(பெத்துன்-பேக்கர் 1906)</small>
- *அவிட்டா ஃபாசியோசா* <small>மூர், 1882</small>
- *அவிட்டா ஃபிளாவிசிலியா* <small>ஹோலோவே 1976</small>
- *அவிட்டா குட்டுலோசா* <small>(ஸ்வின்ஹோ 1900)</small>
- *அவிட்டா ஹப்ரார்ச்சா வியட்* <small>1956</small>
- *அவிட்டா இன்டக்டாலிசு* <small>(ஸ்னெல்லென் 1880)</small>
- *அவிட்டா இன்சின்னாசு* <small>ஹாம்ப்சன் 1902</small>
- *அவிட்டா இன்சிக்னிபிகா* <small>ஹாம்ப்சன் 1926</small>
- *அவிட்டா அயனோமெசா* <small>ஹாம்ப்சன் 1926</small>
- *அவிட்டா லினோசா* <small>(சால்முல்லர் 1891)</small>
- *அவிட்டா லாங்கிகார்பஸ்* <small>பிரவுட், 1922</small>
- *அவிட்டா மீக்கி* <small>ஹோலோவே 1984</small>
- *அவிட்டா மைக்ரோசுண்டனா* <small>ஹோலோவே 1984</small>
- *அவிட்டா நோவாஹிபெர்னியா* <small>ஹோலோவே 198</small>
- *அவிட்டா அப்சுராட்டா* <small>(ஸ்வின்ஹோ 1897)</small>
- *அவிட்டா ஓக்ரோமர்கினாட்டா* <small>பேஜென்ஸ்டெச்சர் 1894</small>
- *அவிட்டா ஓபியுசலிஸ்* <small>வாக்கர், [1859]</small>
- *அவிட்டா பெக்டினாட்டா* <small>ஹோலோவே 1979</small>
- *அவிட்டா பாலிசியா* <small>(ஜாய்ஸி & டால்போட் 1917)</small>
- *அவிட்டா பங்டா* <small>விலேமேன், 1911</small>
- *அவிட்டா குவாட்ரிலினியா* <small>வாக்கர், [1863]</small>
- *அவிட்டா ரூஃபிஃப்ரான்ஸ்* <small>மூர், [1887]</small>
- *அவிட்டா சிம்பிளிசியர்* <small>கெய்ட் 1940</small>
- *அவிட்டா சப்சின்னாசு* <small>வாக்கர், 1858</small>
- *அவிட்டா சர்ஜென்ஸ்* <small>(வாக்கர் 1863)</small>
- *அவிட்டா தைவானா* <small>விலேமேன்</small> <small>, 1915</small>
- *அவிட்டா சோபெரோபா* <small>டர்னர், 1909</small>
# சிந்தாமல் சிதறாமல்

**சிந்தாமல் சிதறாமல்** (*Sindhamal Sitharamal*) என்பது 2003 ஆம் ஆண்டு வெளியான இந்திய தமிழ் நாடக திரைப்படம் ஆகும். சண்முகவேல் இயக்கிய இப்படத்தில் அப்பாஸ், நந்திதா, சோனா ஆகியோர் முக்கிய வேடங்களில் நடித்தனர். கருணாஸ், ராஜேஷ் ஆகியோர் துணை வேடங்களில் நடித்தனர். இந்த படம் 25 திசம்பர் 2003 அன்று வெளியானது.
# சிந்தாமல் சிதறாமல்

## நடிகர்கள்

- அப்பாஸ் சரவணனாக
- நந்திதா ஜானகியாக
- சோனா ராசியாவாக
- கருணாஸ்
- ராஜேஷ் கந்தசாமியாக
- இளவரசு
- லாவண்யா
- கோவை பாலு
- சாப்லின் பாலு
- நெல்லை சிவா
- போஸ் வெங்கட்
- சத்யா
- பெஞ்சமின்
- ஆக்சன் பிரகாஷ்
- விஜயா சிங்
- சிறீலதா
- பானி பாலசுப்பிரமணியம்
- மீரா
# சிந்தாமல் சிதறாமல்

## இசை

இப்படத்திற்கு பரணி இசையமைத்தார்.  
- "சற்றுமுன் கிடைத்த" - ஹரிஷ் ராகவேந்திரா, மதுமிதா
- "தீ தீ" - ஹரிஷ் ராகவேந்திரா
- "லப் டப்" - திப்பு
- "வானவில்லின்" - பி. உன்னிகிருஷ்ணன், மகதி
- "கலங்காதே" - திப்பு
# சிந்தாமல் சிதறாமல்

## வெளியீடு

இந்த படம் 25 திசம்பர் 2003 அன்று வெளியானது.
# கெலியோசிடாரிசு

***கெலியோசிடாரிசு*** (*Heliocidaris*) என்பது கடல் முள்ளெலிப் பேரினமாகும். இது எக்கினோமெட்ரிடே குடும்பத்தின் ஒரு பகுதியாகும்.
# கெலியோசிடாரிசு

## பண்புகள்

இந்த பேரினமானது மேற்கு பசிபிக் பெருங்கடலில் (ஜப்பான் முதல் நியூசிலாந்து வரை) பொதுவாகவும் ஆஸ்திரேலியாவிலும் காணப்படுகிறது. சில இனங்கள் உண்ணக்கூடியவையாக உள்ளன.
# கெலியோசிடாரிசு

## சிற்றினப் பட்டியல்

இந்த பேரினத்தின் கீழ் தற்போது 6 சிற்றினங்களும் அழிந்துபோன புதை படிவ இனம் ஒன்றும் உள்ளன:  
- *கெலியோசிடாரிசு ஆஸ்ட்ரேலியா* <small>( ஏ. அகாசிசு, 1872)</small>
- *கெலியோசிடாரிசு பஜுலஸ்* <small>(டார்ட்நால், 1972)</small>
- *கெலியோசிடாரிசு கிராசிஸ்பினா* <small>( ஏ. அகாசிசு, 1863)</small>
- *கெலியோசிடாரிசு எரித்ரோகிராம்மா* <small>( வலென்சியன்சு, 1846)</small>
- *கெலியோசிடாரிசு லுட்ப்ரூக்கே* <small>பிலிப், 1965</small>
- *கெலியோசிடாரிசு ராபர்ட்சி* <small>லிண்ட்லி, 2004</small>
- *கெலியோசிடாரிசு டூபர்குளேட்டா* <small>(லாமர்க், 1816)</small>
# மேற்கு வங்காள சட்டமன்றத் தேர்தல், 2021

**2021 மேற்கு வங்காள சட்டமன்றத் தேர்தல்கள்** (**2021 Legislative Assembly elections**), 27 மார்ச் 2021 முதல் 29 ஏப்ரல் 2021 முடிய எட்டு கட்டங்களாக நடைபெறவுள்ளது. வாக்கு எண்ணிக்கை 2 மே 2021 அன்று நடைபெறுகிறது. கேரளா அசாம் தமிழ்நாடு புதுச்சேரி ஆகிய சட்டமன்றங்களுக்கும் தேர்தல் நடைபெறுகிறது.
இம்மாநிலத்தில் நடக்கும் மும்முனை போட்டித் தேர்தலில் தற்போதைய முதலமைச்சர் மம்தா பானர்ஜி தலைமையிலான திரிணாமுல் காங்கிரஸ் மற்றும் கோர்க்கா ஜனமுக்தி மோர்ச்சா ஒரு கூட்டணியாகவும், பொதுவுடமைக் கட்சிகள் மற்றும் இந்திய தேசிய காங்கிரசு கட்சி **மகாஜோத்** எனும் பெயரில் கூட்டணியாகவும், பாரதிய ஜனதா கட்சி தலைமையில் தேசிய ஜனநாயக கூட்டணி போட்டியிடுகிறது.  
அனைத்துக் கருத்துக் கணிப்புகளையும் மீறி மம்தா பானர்ஜி தலைமையிலான அகில இந்திய திரிணாமுல் காங்கிரசு, தேர்தல் நடைபெற்ற 292 தொகுதிகளில், 213 தொகுதிகளை கைப்பற்றி வெற்றி வாகை சூடியது. இருப்பினும் முதலமைச்சர் மம்தா பானர்ஜி போட்டியிட்ட நந்திகிராம் சட்டமன்றத் தொகுதியில், பாரதிய ஜனதா கட்சி வேட்பாளர் சுவேந்து அதிகாரியை விட 1,956 வாக்குகள் குறைவாகப் பெற்று வெற்றி வாய்ப்பை இழந்தார்.
# மேற்கு வங்காள சட்டமன்றத் தேர்தல், 2021

## பின்னணி

2016ஆம் ஆண்டு தேர்தலில் திரிணாமுல் 211 இடங்களிலும் காங்கிரசு 44 இடங்கலிலும் இடதுசாரிகள் 33 இடங்கலிலும் பாசக 3 இடங்களிலும் வென்றன. 2016ஆம் ஆண்டு தேர்தலில் காங்கிரசும் இடதுசாரிகளும் கூட்டணி வைத்து போட்டியிட்டனர். ஆனால் 2019 நாடாளுமன்றத் தேர்தலில் 42 தொகுதிகளில் திரிணாமுல் 22 இடங்கலிலும் பாசக 18 இடங்கலிலும் வென்றன. பாசக 40% வாக்குகளைப்பெற்றது. 2020 இல் பாசகவின் சட்டமன்ற உறுப்பினரகளின் எண்ணிக்கை 15 ஆக உயர்ந்தது.
# மேற்கு வங்காள சட்டமன்றத் தேர்தல், 2021

## அரசியல் நிலவரம்

- நந்திகிராம் தொகுதியில் மம்தா பானர்ஜி போட்டியிடுகிறார். நந்திகிராமில் வேட்புமனு தாக்கல் செய்ய மம்தா சென்றிருந்தார். அப்போது அவர் காரில் ஏற முயன்ற போது 4 அல்லது 5 பேர் அவரை தள்ளிவிட்டதாக கூறப்படுகிறது.  
- இந்திய தேர்தல் ஆணையம் தேர்தல் நடைத்தை விதிகளுக்கு முரணாக பேசினார் என்று மம்தா பானர்சி 24 மணி நேரம் தேர்தல் பரப்புரை செய்ய தடை விதித்துள்ளது.
# மேற்கு வங்காள சட்டமன்றத் தேர்தல், 2021

## தேர்தல் அட்டவணை

இந்தியத் தேர்தல் ஆணையம் 26 பிப்ரவரி 2021 அன்று தேர்தல் அட்டவணை வெளியிட்டது. இம்மாநிலத்தின் சட்டமன்றத் தேர்தல்கள் 27 மார்ச் 2021 முதல் 29 ஏப்ரல் 2021 முடிய எட்டு கட்டங்களாக நடைபெறவுள்ளது. வாக்கு எண்ணிக்கை 2 மே 2021 அன்று நடைபெறவுள்ளது.  
**Schedule**  
| தேர்தல் நிகழ்வு | கட்டம் |  |  |  |  |  |  |  |
| --- | --- | --- | --- | --- | --- | --- | --- | --- |
| வேட்பு மனு தாக்கல் துவங்கும் நாள் | 2 மார்ச் 2021 | 5 மார்ச் 2021 | 12 மார்ச் 2021 | 16 மார்ச் 2021 | 23 மார்ச் 2021 | 26 மார்ச் 2021 | 31 மார்ச் 2021 | 31 மார்ச் 2021 |
| வேட்பு மனு தாக்கல் இறுதி நாள் | 9 மார்ச் 2021 | 12 மார்ச் 2021 | 19 மார்ச் 2021 | 23 மார்ச் 2021 | 30 மார்ச் 2021 | 3 April 2021 | 7 April 2021 | 7 April 2021 |
| வேட்பு மனு பரிசீலனை நாள் | 10 மார்ச் 2021 | 15 மார்ச் 2021 | 20 மார்ச் 2021 | 24 மார்ச் 2021 | 31 மார்ச் 2021 | 5 April 2021 | 8 April 2021 | 8 April 2021 |
| வேட்பு மனு திரும்பப் பெரும் நாள் | 12 மார்ச் 2021 | 17 மார்ச் 2021 | 22 மார்ச் 2021 | 26 மார்ச் 2021 | 3 ஏப்ரல் 2021 | 7 ஏப்ரல் 2021 | 12 ஏப்ரல் 2021 | 12 ஏப்ரல் 2021 |
| Source: Election Commission of India | } |  |  |  |  |  |  |  |
# மேற்கு வங்காள சட்டமன்றத் தேர்தல், 2021

## கட்சிகளும் கூட்டணிகளும்

இம்மாநிலத்தில் நடக்கும் மும்முனை போட்டித் தேர்தலில் தற்போதைய முதலமைச்சர் மம்தா பானர்ஜி தலைமையிலான திரிணாமுல் காங்கிரஸ் மற்றும் கோர்க்கா ஜனமுக்தி மோர்ச்சா ஒரு கூட்டணியாகவும், பொதுவுடமைக் கட்சிகள், இடதுசாரிகள் மற்றும் இந்திய தேசிய காங்கிரசு கட்சி **மகாஜோத்** எனும் பெயரில் ஒரு கூட்டணியாகவும், தேசிய ஜனநாயக கூட்டணியில் பாரதிய ஜனதா கட்சி போட்டியிடுகிறது.
# மேற்கு வங்காள சட்டமன்றத் தேர்தல், 2021

## கட்சிகளும் கூட்டணிகளும்

### 

| வரிசை எண் | கட்சி | கொடி | சின்னம் | படம் | தலைவர் | தொகுதி பங்கீடு |
| --- | --- | --- | --- | --- | --- | --- |
| **1.** | அகில இந்திய திரிணாமுல் காங்கிரசு | மம்தா பானர்ஜி | text-align:3 | } |  |  |  
| **1.** | பாரதிய ஜனதா கட்சி | திலீப் கோசு | text-align:1 |  |
| --- | --- | --- | --- | --- |
| **3.** | கூர்க்கா தேசிய விடுதலை முன்னணி | மான் கிசிங் | தொகுதி பங்கீடு |  |
| **1.** | இந்திய பொதுவுடமைக் கட்சி (மார்க்சியம்) | சுர்ஜியா காந்தா மிஸ்ரா | text-align:87 |  |
| **3.** | இந்திய மதச்சார்பற்ற முன்னணி | அப்பாஸ் சித்திகி | text-align:18 |  |
| **5.** | புரட்சிகர சோசலிசக் கட்சி | பிஸ்வநாத் சவுத்ரி | text-align:10 |  |
| **7.** | மார்க்சிஸ்ட் ஃபார்வர்ட் பிளாக் | சமர் ஹஸ்ரா | 1 | } |
# மேற்கு வங்காள சட்டமன்றத் தேர்தல், 2021

## கட்சிகளும் கூட்டணிகளும்

### இதர கூட்டணி

| **1.** | இந்திய சோசலிச ஒற்றுமை மையம் (கம்யூனிஸ்ட்) | பிரவாஷ் கோஷ் | text-align:12 |  |
| --- | --- | --- | --- | --- |
| **3.** | அனைத்திந்திய மஜ்லிசே இத்திகாதுல் முசுலிமீன் | ஜமீருல் ஹசன் | 22 | } |